open-index/open-wikipedia-markdown huggingface dataset:
Banner

**Banner** er en type fane, det vil si et flaggliknende kjennetegn og samlingsmerke med symboler, farger («tinkturer») og figurer fra våpenskjold og lignende. Bannere er særlig brukt som militært felttegn eller stridsmerke i krig. Heraldiske våpenbannere er opphengt i ordenskapeller for visse britiske ridderordener (se avbildningen av bannere for riddere av Tistelordenen i Edinburgh).

Et banner kan på norsk også bety en overskrift, et tekstbånd eller tekstfelt som går tvers over en avisside eller en webside, ofte som en webannonse. Banner kan dessuten brukes om reklamebannere og demonstrasjonsplakater, særlig i form av store, avlange bånd og plakater med tekst og budskap.

Ordet banner har kommet til norsk via fransk *bannière* fra det middelalderlatinske *bannum*, en omskriving av et opprinnelig germansk ord som betyr «felttegn».

## Sportsbannere
Sportsentusiaster kjøper ofte eller lager bannere for å plassere på tribunene. Lagbannere inneholder vanligvis en logo, navn eller kallenavn, slagord og lagfarger. Bannere for individuelle idrettsutøvere kan inneholde et bilde eller tegning av spilleren. Sportsbannere kan også være dedikert til kjente spillere eller idrettsutøvere som er inkludert i Hall of Fame, og minne om vunne mesterskap. Slike sportsbannere henges vanligvis opp på bjelker på stadioner og arenaer.

Fans av det uruguayanske fotballaget «Nacional» laget et banner på 600x50 meter som veier mer enn 2 tonn; de hevder at dette er det største banneret i verden. Det ble presentert i april 2013 under en Libertadores Cup-fotballkamp på Centenario stadion.

Protesthåndklær utfører noen kulturelle funksjoner som ligner på bannere.

## Reklamebannere
Bannerindustrien, som ofte lager bannere på plastbakgrunn, har utviklet seg fra tradisjonelle vinylbannere til bannere trykt på store blekkskrivere i bredt format på ulike vinyl- og stoffmaterialer ved bruk av løsemiddelbaserte blekk og ultrafiolett-herdede blekk.

Bannere brukes i mange kommersielle virksomheter for å tiltrekke potensielle kunder. Forhåndstrykte bannere, selv om de er mye brukt, er enkle og rimelige. Bannere kan trykkes i enorme formater og i en rekke sterke farger. De kan også brukes i en rekke situasjoner: henges på eksisterende beslag, festes til en vegg eller til og med installeres separat. Når et reklamebanner henges mellom innlegg, er det nødvendig med maljer eller en annen form for feste for å forhindre at banneret rives eller flyr av sted. I banneret kan det kuttes inn aluminiumsbøsninger som kan brukes som pålitelige inngangspunkter for å feste banneret. En slik installasjonsmetode sikrer mer holdbar reklame.

## Se også
* Våpenbanner
* Fane
* Felttegn
* Flagg
* Gonfalon
* Gonfanon
* Standart

## Eksterne lenker
* 
* Søk på ordet «banner» i norske ordbøker: 
* Oppslagsordet «banner» forklart i ''Ordbog over det danske sprog'' (på dansk)

## Referanser
Terry Rance

**Terry Rance** var en av de opprinnelige gitaristene i det britiske heavy metal-bandet Iron Maiden. Han forlot bandet i 1976, bare ett år etter at bandet ble grunnlagt. Han ble erstattet av Bob Sawyer.

I 2006 ble de to opprinnelige gitaristene i Iron Maiden&nbsp;&ndash; Rance og Dave Sullivan&nbsp;&ndash; ansvarlige for driften av den Maiden-inspirerte bargrillen Eddie's Bar i Algarve, Portugal.

## Referanser


## Eksterne lenker
*
Winchester College

**Winchester College** er en britisk privat internatskole for gutter. Den ligger i Winchester i Hampshire i England. Skolen er også kjent under navene **Collegium Sanctae Mariae prope Wintoniam** (eller **Collegium Beatae Mariae Wintoniensis prope Winton**), eller **St Mary's College near Winchester**, noe som gjerne blir forkortet til «Win: Coll:» eller bare «Winchester». Winchester ble grunnlagt av William av Wykeham i 1382. Skolen har rundt 670 elever i aldergruppen 13-18 år og en stab på rundt 100. 

Skoleavgiften er på rundt 25 000 GBP årlig.

## Referanser


## Eksterne lenker
*
Spellemannprisen 1982

**Spellemannprisen 1982** var den ellevte utgaven av Spellemannprisen og ble delt ut lørdag 15. januar 1983 i Chateau Neuf i Oslo. Åge Aleksandersen fikk juryens hederspris mens plateprodusent Erik Hillestad fikk plateprodusentprisen. Etter to år med todelt rockepris, ble det denne gang bare delt ut en pris i klassen. Vinner av den var Stavangerensemblet. Åse Kleveland ledet utdelingen mens Egil Monn-Iversen var som vanlig orkesterleder.

Rundt 180 plateinnspillinger var påmeldt til utdelingen. Disse ble vurdert av en jury bestående av , , Marit Mathiesen, Sigbjørn Nedland, Fred Nøddelund og jurysekretær Yngvar Holm.

## Vinnere

## Øvrige nominerte
Årets pop:
* Dollie – *[[Rampelys (album)|Rampelys]]*
* Drama – *[[Breaking Away]]*

Årets rock:
* Lava – *[[Prime Time]]*
* Program 82 – *[[Pictures (Program 82-album)|Pictures]]*

Årets folkemusikk:
* Ånon Egeland / Per Midtstigen – *Norske strøk*
* Slinkombas – *[[...og bas igjen]]*

Årets jazz:
* Cutting Edge – *Cutting edge*
* Radka Toneff / Steve Dobrogosz – *[[Fairytales (Radka Toneff-album)|Fairytails]]*

Årets seriøse plate:
* Filharmoniske – *Finn Mortensen, symfoni, Op. 5*
* Oslo Trio – *Shostatovich*

Årets vise:
* Jan Eggum – *[[Alarmen går (album)|Alarmen går]]*
* Ole Paus – *[[Noen der oppe]]*

Åpen klasse:
* Gisle Straume – *Arne Garborg i alvor og skjemt*
* Diverse artister – *Dans med oss gud*

Årets barneplate:
* Kjersti Knudsen – *Putte og vennene hans*
* Tramteatret – *[[B-by-livet går sin gang]]*

## Referanser


## Eksterne lenker
* 
* Spellemannprisens arkiv
Jørgen Reitan

**Jørgen Jonsen Reitan** (født 5. juni 1871 i Ålen i Sør-Trøndelag, død 14. juli 1944) var en norsk skolemann, nynorskforkjemper og dialektgransker.

Han var utdannet filolog og skrev mange mindre avhandlinger om dialektene i den sydøstre del av Trøndelag og i Herjedalen, om dialekten i hjembygden Ålen, på Tynset og på Røros. Han skrev dessuten om dialekten i Bardu og Målselv, som innflytterne fra området omkring Røros hadde tatt med seg.

Han ble utnevnt til statsstipendiat fra 1917. I 1922 tok han doktorgraden på avhandlingen «Nytrøndsk ordforkortning», der han fremsatte en teori om at den trøndske ordforkortningen var den samme prosess som hadde formet moderne engelsk. Utgangspunktet hans var at bispestolen i Nidaros hadde store interesser i England, og at sambandet over Nordsjøen var godt.

Jørgen Reitan var sønn av lærer, ordfører og stortingsmann Jon Jørgensen Reitan, bror av lokalhistorikeren Anders Reitan og brorsønn av dikter og stortingsmann Anders Jørgensen Reitan.

## Utmerkelser
* H.K.H. Kronprinsens gullmedalje 1903
* Det Kongelige Norske Videnskabers Selskab medlem
* Gunnerusmedaljen 1933

## Referanser
Manfred Deckert

**Manfred Deckert** (født 1961) er en tidligere østtysk skihopper.

I sesongen 1981/1982 vant han den tysk-østerrikske hoppuka sammenlagt. I 1980 tok han sølvmedaljen i normalbakken under OL i Lake Placid. Han delte sølvmedaljen med Hirokazu Yagi.

## Referanser


## Eksterne lenker
* 
* Hjemmeside med bilde
Jochen Danneberg

**Jochen Danneberg** (født 1953) er en tysk tidligere skihopper. Han konkurrerte internasjonalt fra 1973 til 1980 og representerte DDR. Dannebergs største enkeltprestasjon er OL-sølvet i normalbakken fra OL 1976 i Innsbruck, der han bare ble slått av landsmannen Hans-Georg Aschenbach.

Danneberg vant den tysk-østerrikske hoppuka to ganger, i 1976 og 1977.

## Referanser


## Eksterne lenker
*
Anders Jonsen Reitan

**Anders Jonsen Reitan** (1860–1941) var en norsk lærer, gårdbruker, lokalhistoriker og lokalpolitiker.

Reitan kom fra en politisk og kulturhistorisk interessert familie som sønn av lærer, gårdbruker og stortingsmann Jon Jørgensen Reitan og Beret Olsdatter Kirkbak på gården Stigran i Ålen. Han var bror av dialektgranskeren Jørgen Reitan og brorsønn av dikter og stortingsmann Anders Jørgensen Reitan. Han giftet seg i 1891 med lærerinne Ingeborg Bersvendsdatter Bårdstu fra Ålen.

Vinteren 1878/1879 gikk han på Vonheim folkehøyskole i Gausdal, deretter på Klæbu seminar, noe som kom til å prege ham sterkt i grundtvigiansk retning. De første årene som lærer i hjembygden vikarierte han for sin far, som da satt på Stortinget og i riksretten 1883–1884. Han fikk siden lærerposten etter faren, og  virket her til han gikk av i 1929. Resten av sin levetid arbeidet han med bygdeboken *Ålen*. Boken kom ut første gang i 1936.

Reitan var en ledende venstremann i Ålen. Han var ordfører i Ålen 1902–1904, formann i skolestyret, formann i ligningsnemnden og overformynder. Han var også styreformann i Ålen sparebank.

## Referanser
Antonio Prats

**Antonio Prats Cervera** (født 9. september 1971) er en spansk tidligere fotballspiller. Han spilte store deler av kerrieren sin i Real Betis, hvor han spilte til sammen 338 La Liga-kamper igjennom 12 sesonger. Han vant også Copa del Rey med klubben. Han har i tillegg spilt for Primera Division-klubbene RCD Mallorca og Celta Vigo.

## Referanser


## Eksterne lenker
*
Istria (fylke)

**Istria fylke** *([[kroatisk]]: Istarska županija; [[italiensk]]: Regione istriana)* er den vestligste fylket i Kroatia, beliggende ved Adriaterhavet og inkluderer den største delen av Istria-halvøya (2820 av 3160 km²). Det ligger nordvest i Kroatia og grenser mot nabolandet Slovenia i nord. Det eneste fylket det grenser til er Primorje-Gorski Kotar i øst.

Området kalles **Istra** på kroatisk og slovensk og **Istria** på italiensk. På grunn av de store etniske minoritetene, særlig italienere, er fylket offisielt tospråklig og har adminstrasjonsenteret i Pazin/Pisino.

## Eksterne lenker
*
Vonheim folkehøyskole

**Vonheim folkehøyskole** var en folkehøgskole i Gudbrandsdalen, senere i Gausdal. Skolen var en av de første i sitt slag i Norge, og ble grunnlagt av Christopher Bruun, som holdt folkehøgskole i Sel i Gudbrandsdalen fra 1867. Derfra ble skolen flyttet til Gausdal, hvor det ble bygget lokaler på Vonheim i 1875. Skolen var en av grunnene til at Bjørnstjerne Bjørnson flyttet til Gausdal; Aulestad er like ved. Bjørnson holdt ofte foredrag ved skolen.

I 1893 forlot Christopher Bruun Vonheim og reiste til Kristiania for å bli prest. Ivar Bøhn overtok som styrer og holdt det gående i tre år til, men i 1896 måtte skolen stenge for godt på grunn av sviktende elevtilgang.

## Kjente elever
*Anders Reitan
*Gunnar Torgeirson Rysstad

## Referanser
Anders Jørgensen Reitan

**Anders Jørgensen Reitan** (født 26. juli 1826 i Ålen i Trøndelag, død 30. august 1872 i Kristiania) var en norsk dikter, målmann, lærer og stortingsmann.

Han var bror til ordfører og stortingsmann Jon Jørgensen Reitan og farbror til lokalhistorikeren Anders Reitan og dialektgranskeren Jørgen Reitan. I 1846 kom han inn ved Klæbu seminar, der presten Frederik Wexelsen vant ham for grundtvigianisme og folkeopplysning. Fra 1853 var han lærer og kirkesanger i Kvikne i Østerdalen. I 1866 ga han ut diktsamlingen *Fjeldljom*.

Året før han døde ble han valgt til stortingsmann for Hedemarkens amt, han ble permittert fra april 1872.

## Referanser


## Litteratur
*

## Eksterne lenker
*
Istria

**Istria** (kroatisk og slovensk: *Istra*, italiensk: *Istria*, latin: *Histria*) er en stor halvøy som strekker seg ut fra det nordvestre Balkan i Adriaterhavet mellom Triestebukten og Kvarnerbukten ved Rijeka. Halvøya er på  km² og tilhører hovedsakelig Kroatia, men en mindre del gir Slovenia adgang til havet. Et lite område rundt den italienske småbyen Muggia regnes også til Istria. Naturmessig er Istria relativt nytt kalkfjell med middelhavsvegetasjon og rikt sjøliv. Det er et av Kroatias mest besøkte områder, og turisme er en svært viktig næringsvei ved siden av landbruket. De største byene er Pula, Rovinj, Pazin, og de slovenske byene Piran og Koper.

Navnet *Istria* kommer fra *Histri* som var navnet på en illyrisk stamme som bodde her i antikken. I Romerriket var området rekreasjonsområde for flere keisere, med anlegg i Polenta og andre byer, samt på øygruppen Brioni. Siden har Istria ligget under Bysants, Venezia og Aquileia, og fra 1500-tallet delvis under Det tysk-romerske rike og siden Østerrike-Ungarn. Byene var ofte føydale og lå under ulike føydalherrer. Fra 1918 kom hele Istria under Italia, og fra 1943 under det nasjonalsosialistiske Tysklands okkupasjon, inntil det i 1945 gikk inn i Jugoslavia (som det ikke tilhørte i mellomkrigstiden). Rundt ⅔ av innbyggerne er kroater. Mange av innbyggerne snakker italiensk.

## Natur og klima
Istria er en halvøy med høyereliggende karstlandskap og kalkfjellene i fjellområdet Ćićarija i nord («Hvite Istria»), fjellkjeden Učka langs hele østkysten («Grå Istria»), og flatere sletteland med rød dyrkningsjord og vestgående elver i vest («Røde Istria»). Høyeste punkt på halvøya er Vojak i Učka på  moh. Elvene er uregulerte med unntak av Butoniga, som er oppdemmet med en av Kroatias større innsjøer (Butonigasjøen). I vest finnes det en ria, kalt Limski kanal, eller «Limfjorden», som er 6 kilometer lang og inntil 500 meter bred. Langs vestkysten finnes også et tjuetalls øyer, med Brijuni-gruppen utenfor Pula som den viktigste.

Havet har et rikt og variert dyreliv, med stor rikhet på fisk og skalldyr. Mens kysten av det nordøstre Italia er svært forurenset, har Istria svært rene havområder. Det er verneområder i Učkafjellene.
 
Istria har middelhavsklima med varme somre og milde vintre.

## Næringsliv
Tradisjonelt er Istria helt dominert av landbruk og fiske, men fra 1800-tallet ble det etablert turisme i Opatija og Rijeka helt i nordøst, for eliten i Østerrike-Ungarn. I samme århundre ble det også anlagt marineverft i Pula helt i sør, og gradvis bygget opp en marinebase her som avløste Trieste. Tidlig på 1900-tallet ble det funnet kull, og Kroatias viktigste kulldistrikt lå rundt Labin i sørøst, inntil siste gruve ble stengt i 1989. Det er en del industri i Pula, Labin, Buzet og Pazin. I Slovenia er Istria eneste utløp mot havet, og her ligger havnebyen Koper med oljehavn og et lite raffineri.

Turismen var viktig allerede i den jugoslaviske perioden, men tok seg særlig opp fra omkring 2005 etter Balkankrigene. 

## Referanser


## Se også
* Territorio libero di Trieste
* Osimotraktaten

## Eksterne lenker
* 
*  La Comunità di Piemonte d’Istria (it.)
MF «Bokn»

**MF «Bokn»** nå **MS «Psathi»** er en bilferje som ble bygd for Det Stavangerske Dampskibsselskab (DSD) i 1976.

## Historie
*1976: Levert fra verftet til Det Stavangerske Dampskibsselskab. Satt inn på sambandet Føresvik–Austre Bokn–Kopervik.
*1990: Overført til Rogaland Trafikkselskap A/S
*1991: Satt inn på sambandet Nedstrand-Hebnes-Foldøy-Jelsa.
*1993: Solgt til Alutech på Karmøy og omdøpt MS «Alu Trans» og brukt til dykkerskip.
*1997: Solgt til Chainco i Haugesund, omdøpt MS «Chain Inspector» fortsatt brukt til dykkerskip.
*2001: Solgt til Eide Marin i Sunnhordland omdøpt MS «Eide Inspector» og brukt til arbeidfartøy.
*2005: Solgt til gresk ferjerederi omdøpt MS «Psathi» og satt inn i ferjetrafikk i Egeerhavet.

## Teknisk Informasjon
*Byggeår: 1976
*Byggeverft: Gravdal Skipsbyggeri, Sunde
*IMO-nummer: 8424692
*Fart: 11 knop
*Bilkapasitet: 16 personbilenheter
*Passasjerkapasitet: 95
*Motor: Calesen 460 hk.

## Eksterne lenker
* 
*  Fjordfaehren
*  Bilder av MF Bokn som «Psathi»
Mika Väyrynen

**Mika Väyrynen** (født 28. desember 1981) er en finsk tidligere fotballspiller.

## Referanser


## Eksterne lenker
*
Spellemannprisen 1981

**Spellemannprisen 1981** var den tiende utgaven av Spellemannprisen og ble delt ut lørdag 6. februar 1982 i Chateau Neuf i Oslo. I forbindelse med 10-årsjubileet ble det delt ut en jubileumspris i form av en sølvharpe til Terje Rypdal. Han kunne tidligere år ikke kunne motta noen ordinær pris siden han hadde tysk plateselskap. Henning Sommerro fikk juryens hederspris, mens Svein Dag Hauge mottok diplom. Akkurat som ved forrige utdeling, ble det delt ut to priser i klassen rock. Sven Nyhus ledet utdelingen mens Egil Monn-Iversen ledet orkesteret.

Juryen bestod av Ella Arntsen, , Iver Kleive, , Gunnar Sand og jurysekretær Yngvar Holm.

## Vinnere

## Øvrige nominerte
Pop:
* Jannicke – *[[Min stil]]*
* Olav Stedje – *[[Ta meg med]]*

Rock:
* Gjennomslag – *Klare linjer*
* Nøkken – *[[Om det ikkje går buss]]*

Jazz-rock:
* Bjørn Christiansen – *Starfighter*
* Pål Thowsen – *Carnival*

Folkemusikk:
* Kirsten Bråten Berg – *Kirsten Bråten Berg*
* Heimdal Spelemannslag – *Trønderslåtter*

Jazz:
* Bjørn Krokfoss – *Old News*
* Ytre Suløens Jass-ensemble – *Kvite som negrar*

Klassisk:
* Magne Elvestrand – *Ludvig Mathias Lindemann*
* Egil Hovland / Tor Stokke – *Job*

Viser:
* Lars Klevstrand – *Frie hender*
* Øystein Sunde – *[[Barkebille boogie]]*

Åpen klasse:
* Bjørn Eidsvåg – *[[Live in NY York]]*
* Sigmund Groven – *Musikken inni oss*

Barn:
* Knut Lystad / Marianne Mørk – *Mokke og høst*
* Vidar Sandbeck – *[[Påsans viser]]*

## Eksterne lenker
* 
* Spellemannprisens arkiv
Nils Lavik

**Nils Andresson Lavik** (1884–1966) var en norsk politiker, predikant og bonde. Han var rektor («styrar») ved Det Vestlandske Indremisjonsforbunds bibelskole da han ble valgt inn på Stortinget. Han var Kristelig Folkepartis første representant på Stortinget og parlamentarisk leder 1945–1953.

Fra 1931 til 1933 var Lavik vararepresenant til Stortinget for Venstre. Foran stortingsvalget 1933 ble han forbigått ved nominasjonen til Hordaland Venstre. Dette var en av de utløsende årsakene til at det nye partiet Kristelig Folkeparti ble dannet samme år. Lavik ble innvalgt for Hordaland Kristelig Folkeparti, og satt på Stortinget til 1953. Han var formann i KrF 1938–1951.

I *[[Norsk Salmebok (1985)|Norsk Salmebok]]* er Lavik representert med en egenskrevet tekst og tre tekster han har oversatt, og i *[[Norsk salmebok 2013]]* med en egen tekst og en oversettelse.

## Litteratur
* 

## Referanser


## Eksterne lenker
*
French Open-vinnere (double damer)

Denne listen viser **vinnere av doublemesterskapet for damer i tennisturneringen [[Tournoi de Roland-Garros]]** (offisielt **Championnats Internationaux de France**, ofte kalt **French Open** eller på norsk **Det åpne franske mesterskapet**) siden 1925, da turneringen ble åpnet for andre enn franske spillere.
Boško Janković

**Boško Janković** (født 3. januar 1984) er en serbisk fotballspiller som for tiden er klubbløs.

## Karriere
Etter seks år i Serbia for Røde stjerne Beograd valgte han å signere en 4-årskontrakt med den spanske La Liga-klubben RCD Mallorca for en sum på € 3 mill. I Mallorca spilte han bare en sesong. Det førte til interesse fra storklubber som Valencia og FC Barcelona. Grunnen til dette var at han var den mestescorende midtbanespilleren i La Liga med 9 mål. Hans spill førte også til debut på det serbiske landslaget, hvor han scoret 2 mål på 4 kamper. Til tross for interesse fra storklubbene avviste Jankovic ryktene om at han var på vei vekk fra Mallorca. I U21-mesterskapet spilte Jankovic med Serbia frem til finalen hvor de tapte. Men takket være et godt mesterskap for Jankovic kom han på turneringens allstarlag, og han tiltrakk seg også interesse fra Chelsea FCs speidere. Tilslutt var det den UEFA-cup-aktuelle klubben Palermo som signerte Jankovic.

## Eksterne lenker
* 
* Boško Janković
Antisyklonsk tornado

En **antisyklonsk tornado** er en tornado som roterer med klokka på den nordlige halvkule og mot klokka på den sørlige halvkule. De fleste tornadoer (omtrent 95 %) har syklonsk rotasjon (altså mot klokka på den nordlige halvkule), som de fleste lavtrykkssystemer har. Mange, men ikke alle, antisyklonske tornadoer er mindre og svakere enn de klassiske tornadoene. 

De fleste kraftige tornadoer blir dannet i innstrømningen og oppdriftsområdet til roterende oppdriftssystemer kalt mesosykloner, som oppstår i superceller. Disse rotasjonssystemene går som regel fra overflaten til midten og øvre deler av supercellen, og har nesten alltid syklonsk rotasjon, som blir skapt av corioliskraften. Enkelte tordenvær er derimot for små til å bli påverket av corioliseffekten. Rotasjonen i supercellene blir ikke skapt av jordrotasjonen, men av vertikale vindskjær, og disse kan av og til skape antisyklonsk rotasjon. 

Forskjellige prosesser kan skape antisyklonske tornadoer. Som oftest er de såkalte satellittornadoer rundt en større tornado, og denne er som regel syklonsk. Sjeldnere kan antisyklonske tornadoer oppstå i forbindelse med mesoantisykloner som har oppstått i en supercelle, og de kan til og med oppstå under vanlige mesosyklonar. Flere antisyklonske tornadoer oppstår også i forbindelse med tropiske sykloner

## Se også
* Tornado
* Trykkgradient
Desperado (band)

**Desperado** er et hardcoreband (2002&ndash;) fra Trondheim.

## Aktivitet
Bandet spilte i tidsrommet august 2003 &ndash; november 2006 over 200 konserter spredt over hele Europa. I samme tidsrom ga bandet ut 2 hele album og to EPer på sitt eget plateselskap Dead Letter, til god mottagelse blant presse og publikum. 

Bandet spilte på  i 2006 og 2007, og var å finne på større scener på festivaler som Øyafestivalen og Storåsfestivalen i årene 2005 og 2006. Bandet fikk i 2006 internasjonal oppmerksomhet utenom pønkmiljøene gjennom en reutgivelse i Storbritannia som ble positivt omtalt i musikkmagasinene Kerrang! og Rock Sound. 

Desperado har spilt inn, designet og gitt ut alle utgivelser på egenhånd, de booket også alle turneer på egenhånd. 

I januar 2006 laget Lydverket en reportasje om hardcoremiljøet i Trondheim hvor Desperado ble satt i en sentral rolle. 

Høsten 2007 ble bandets andre album Thugs lansert i Storbritannia. Desperado kansellerte i kjølvannet av dette flere utenlandsturneer, men det tok nesten ytterligere ett år før bandet meldte offentlig at de var blitt oppløst. 

I januar 2008 spilte Desperado avskjedskonserter på Garage i Oslo og Blæst i Trondheim, og la ut en nyinnspilling av låta «Damn! we are dead!» fra 2005 tilgjengelig for nedlastning på internett. 20. august 2011 spilte Desperado enda en avskjedkonsert på Blæst med alle de opprinnelige medlemmene.

## Medlemmer
*Kurt Sprenger &ndash; gitar
*Eskild Næss &ndash; bass
*Thomas Øvrevik &ndash; slagverk
*Asgeir Engan &ndash; gitar
*Thomas Ryjord &ndash; vokal

### Tidligere medlemmer
*Evind Vangen &ndash; gitar 2002-2006

## Diskografi
**Desperado – Thugs* CD (Dead Letter Records #015)
Lanseringsdato: 18. september 2006 (2. september 2007 i Storbritannia)
**Desperado – Beauty is the First Victim* CD (Stunted Records)
Lanseringsdato: 1. oktober  2006 
**Desperado – Low Fidelity Crust Sessions* CD/10' (Dead Letter Records #010)
Lanseringsdato: 18. juni 2005
**Desperado - Evacuation* CD (Dead Letter Records #008)
Lanseringsdato: 3. september 2003
**Desperado – S/t* CDEP (Dead Letter Records #003)
Lanseringsdato: 26. august 2003

## Referanser


## Eksterne lenker
* 
*
MF «Strand» (1966)

**MF «Strand»**, senere **«Eidssund»**, **«Fugløysund»**, **«Forsand»** og **«Showtime»**, er en bilferge som gikk i ulike fergesamband i Ryfylke for Det Stavangerske Dampskibsselskab i perioden 1966–1991.

## Historie
Fergen ble bygget ved Løland Motorverkstad i Leirvik i Sogn og sjøsatt i mars 1966. Den ble levert til Det Stavangerske Dampskibsselskab i juni samme år og satt inn i fergesambandet Stavanger–Tau i samseiling med selskapets ferge «Tau». «Strand» var i hovedtrekk et søsterskip til «Tau», men hadde større fri høyde på bildekk, større styrehus og kraftigere motorer.

Etter hvert ble fergen flyttet til andre samband i Ryfylke, blant annet i ruter til Rennesøy og i det såkalte midtsambandet mellom Stavanger og flere øyer og bygder i regionen. I 1982 ble skipet omdøpt til «Eidssund». Da Rogaland Trafikkselskap overtok driften av Stavangerskes ferger i 1990, fortsatte fartøyet en kort periode i trafikk før det ble solgt året etter.

Etter salget i 1991 fikk skipet navnet «Fugløysund» og ble brukt i tilbringertjeneste ved bygging av oljeplattformer i Gandsfjorden. I 1993 ble det leid inn av Fylkesbaatane i Sogn og Fjordane og brukt i turistruten mellom Flåm og Gudvangen. I 1998 ble fartøyet kjøpt av Fjordservice i Stavanger, ombygd og omdøpt «Forsand», og brukt som restaurant- og charterbåt.

Senere ble skipet overtatt av Tide Sjø og brukt til charterturer og arrangementer. I 2009 ble det solgt til Showboat AS i Bergen og omdøpt til «Showtime». I 2017 ble fartøyet solgt videre til Norwegian Fjord Voyager for turisttrafikk i Nærøyfjorden. I 2021 ble det kjøpt av Kulturfergen AS og omdøpt til «Sjøscenen», hvor det brukes som flytende konsertscene for gruppen Ausekarane.

## Referanser


## Kilder
* Artikkel om Stavangerske i Skipet 2.90 og 1.91 av Alf Johan Kristiansen.
* «Fjordbåtene»  Jone Laugaland 2005
*Fjordfaehren – Forsand (tysk)  Besøkt 27. auagust 2009
*Fjordservice
*www.skipet.no / Per Alsaker
* Trygve Eriksen jr.'s arkiv

## Eksterne lenker
* 
*
Tara

**Tara** kan vise til:

* Tara (emballasje) – vekt av emballasje for vare
* Tara (navn) – et kvinnenavn
* Tara (buddhisme) – den kvinnelige bodhisattva
* Tara (Irland) – en ås i Irland
* Tara (Russland) – en by i Omsk oblast, Russland
* Tara (elv i Russland) – ei elv i Novosibirsk og Omsk oblast i Russland
* Tara (elv i Montenegro) – elv i Montenegro
* Tara (fjell) – et fjell i Serbia
* Tara nasjonalpark – i Serbia
* ''Tara'' (magasin) – et norsk magasin for voksne kvinner
** *[[Tara Hjem]]* – et norsk bolig- og interiørmagasin
** *[[Tara Frisk]]* – et norsk helsemagasin
** *[[Tara Smak]]* – et norsk matmagasin, nedlagt
Huacachina

**Huacachina** er en oase om lag ti kilometer vest for byen Ica i Peru med en befolkning på om lag 200 personer. Den er et av landets mest ettertraktede turistmål. Folk kommer hit for å renne på brett i de høye sanddynene som omgir oasen, noen av dem er over 100 meter høye.

Oasen ligger i tilknytning til en liten innsjø midt i ørkenen. Folk fra Ica har brukt stedet for rekreasjon i lang tid, men rundt 1960 ble oasen et av Perus fremste turistmål. Noen grunneiere har prøvd å bore etter grunnvann i området, noe som førte til at vannet i innsjøen sank. For å opprettholde nivået har man derfor begynt å pumpe vann inn i oasen fra byen. 

På begynnelsen av 1900-tallet ble det bygget både hus og hoteller i Huacachina. Av hotellene fra den tiden eksisterer fortsatt Hotel Mossone, som ble bygget på 1920-tallet og var favorittstedet til president Augusto Leguía, og Hotel Salvatierro, som ble populært blant kunstnere. Maleren Sérvulo Gutiérrez har utsmykket flere av veggene i Hotel Salvatierro.

Baksiden av den peruanske 50 soles-seddelen prydes av et bilde av Huacachina.

## Eksterne lenker
* Informasjon og bilder (tysk)
MF «Frafjord»

**MF «Frafjord»** var en bilferje som ble bygd for A/S Hvaler Båt- og Fergeselskap i 1979 som **MF «Hvalerfergen III»**. Fergen var reserverferge for Norled. I april 2015 gikk den i B-rute på fergesambandet Brekstad–Valset i Sør-Trøndelag. I 2021 ble den hugget opp til spiker.

## Teknisk informasjon
*Byggeår: 1979
*Byggeverft: Tromsø Skipsverft, Tromsø
*IMO-nummer: 7728508
*Fart: 12 knop
*Bilkapasitet: 40 PBE (som «Hvalerfergen III»), 60 PBE (under Rogaland Trafikkselskap) og 60/34 PBE (under Stavangerske)
*Passasjerkapasitet: 300 (frem til år 2000) 255 (etter år 2000)

## Historie
*1979: Levert fra byggeverftet til A/S Hvaler Båt- og Fergeselskap, Hvaler (kommune). satt inn på sambandet Skipstadsand–Korshavn.
*1989: Solgt til Det Stavangerske Dampskibsselskab, Stavanger. Ombygd og fikk hengedekk. Omdøpt til MF «Frafjord» og satt inn på sambandet Lauvik-Oanes-Forsand.
*1990: Overført til Rogaland Trafikkselskap A/S, Stavanger
*1992: Satt inn på «Finnøysambandet»/«Midtsambandet»
*1999: lagt opp som reserveferje.
*2003: Overført til Stavangerske AS, Stavanger
*2004: Hengedekket nedmontert. Satt inn på sambandet Sand-Ropeid.
*2007: Tatt ut av trafikk og lagt opp som reserveferje.
*2015: satt inn på sambandet Brekstad-Valset.
*2019: Reserveferje, stasjonert i Harstad.
*2020: oktober; solgt til Fosen Gjenvinning for opphugging.

## Se også
*Flåteliste for Rogaland Trafikkselskap/Stavangerske

## Eksterne lenker
* 
* 
*  Fjordfahren
Grise Fiord (Nunavut)

**Grise Fiord** (norsk: **Grisefjorden**) er en inuittbosetning på Ellesmere Island og den nordligste sivile bosetningen i Canada og Nord-Amerika. I 2016 bodde det 129 mennesker i Grise Fiord. Det inuittiske navnet er *Aujuittuq*, som betyr «stedet som aldri smelter». Bosetningen er ved munningen av Grisefjorden.

Grise Fiord ble anlagt av kanadiske myndigheter i 1950-årene for å hevde suverenitet i nord-områdene. Inuitt-familier fra Quebec ble sendt nordover etter å ha blitt lovet nye hjem og mye vilt.  Navnet Grise Fiord er gitt av nordmannen Otto Sverdrup under en ekspedisjon omkring år 1900. Han syntes hvalrossene på stedet låt som griser.

## Se også
* Verdens nordligste bosetninger

## Referanser


## Eksterne lenker
* Grise Fiord Homepage
Rune Johansen

:*For fotballspilleren som tidligere het Rune Johansen, se [[Rune Berger]]*.

**Rune Johansen** (født 4. februar 1957) er en norsk bildekunstner, fotograf og forfatter.

Rune Johansen er oppvokst i Bodø. Han har fotografert siden 1976, men hadde frem til 2003 sitt daglige virke som planlegger i Telenor. Johansen debuterte som fotograf på Høstutstillingen i 1990 og har senere vært representert ved en rekke utstillinger nasjonalt og internasjonalt. Hans bilder har vært trykket i flere utgaver av det ledende trendmagasinet Wallpaper, foruten i det norske magasinet Fjords. I 2004 ble Rune Johansen tildelt Statens garantiinntekt for kunstnere. Samme år debuterte han som forfatter med boken *Hiv mannskjiten*. Han har senere gitt ut flere andre bøker.

Rune Johansen ble tildelt Fotografiprisen, Norges Fotografforbunds hederspris, i 2011. Prisen var på kr 100 000.

## Bibliografi
* *Hiv mannskjiten*, ISBN 82-7547-158-3 (2004)
* *Så lenge det vara*, ISBN 978-82-7547-206-7  (2005)
* *I Hemsedal*, ISBN 978-82-7547-239-5 (2006)
* *Da æ var i Amerika*, ISBN 978-82-7547-266-1 (2007)
* *Norske sjøfolk*, ISBN 978-82-7547-354-5 (2009)
* *Glade jul*, ISBN 978-82-7547-387-3 (2010)

## Referanser


## Kilder
* Rune Johansen, *Hiv mannskjiten*, ISBN 82-7547-158-3
* Kunstnernes informasjonskontor
* Galleri K

## Eksterne lenker
* Rune Johansens hjemmeside med fotografier
* Dagsavisen Norske sjøfolk
* Dagbladet
* Aftenposten
* Aftenposten Da æ var i amerika
* Foto.no 
* Kunstnernes informasjonskontor om Rune Johansen
Randolph Lycett

**Randolph Lycett** (født 27. august 1886 i Birmingham England, død 9. februar 1935) var en britisk tennisspiller. 

I løpet av sin tenniskarriere vant han åtte Grand Slam-turneringer, fem i double og tre i mixed double. Sin første Grand Slam-tittel vant han i 1905 da han sammen med Tom Tatchell vant double-turneringien i Australske mesterskapet.

I årene 1919–23 vant han seks GS-titler i Wimbledon, tre i double og tre i mixed double sammen med  amerikanske Elizabeth Ryan. 
Lycett var også i singlefinalen i Wimbledon-turnering i 1922 men han tapte til Gerald Patterson fra Australia med 3-6, 4-6, 2-6.

Lycett deltok også på det britiske Davis Cup-laget i 1921 og 1923, han spilte ni Davis Cup-kamper hvorav han vant seks.

## Grand Slam-titler
*  **[[Australian Open|Australske mesterskapet]]:**
** Double herrer – 1905 (sammen med Tom Tatchell)
** Double herrer – 1911 (sammen med Rodney Heath) 

*  **[[Wimbledon (tennis)|Wimbledon]]:**
** Mixed double – 1919 (sammen med Elizabeth Ryan)
** Double herrer – 1921 (sammen med Max Woosnam)
** Mixed double – 1921 (sammen med Elizabeth Ryan)
** Double herrer – 1922 (sammen med James Outram Anderson)
** Double herrer – 1923 (sammen med Leslie Godfree) 
** Mixed double – 1923 (sammen med Elizabeth Ryan)

## Referanser

## Eksterne lenker
*
MF «Tungenes»

**MF «Tungenes»**, senere **MF «Maharlika Siete»** var en norsk bilferje bygd i 1975.

## Teknisk informasjon
*Byggeår: 1975
*IMO-nummer: 7407714
*Byggeverft: Trondhjems Mekaniske Værksted, Trondheim.
*Fart: 16 knop
*Bilkapasitet: 55 personbilenheter (PBE) (som ny) og 67 personbilenheter (etter 1984)
*Motor: 2 Normo LDMC

## Historie
*1975: Levert fra byggeverfet til Det Stavangerske Dampskibsselskab, Stavanger. Døpt MF «Tungenes» og satt inn på sambandet Skudeneshavn-Stavanger.
*1978: Satt inn på sambandet Skudeneshavn-Mekjarvik.
*1984: Forlenget ved Horten Verft.
*1987: Solgt til Vesteraalens Dampskibsselskab A/S, Stokmarknes. Omdøpt MF «Skutvik» og satt inn på sambandet Svolvær-Skutvik via Skrova.
*1988: Overført til Ofotens og Vesteraalens Dampskibsselskab ASA, Narvik
*1992: Utleid til Rogaland Trafikkselskap A/S, Stavanger. Satt inn på sambandet Skudeneshavn-Mortavika.
*1993: Solgt til Rogaland Trafikkselskap A/S, Stavanger. Omdøpt MF «Skudenes» og satt inn på sambandet Skudeneshavn-Mekjarvik.
*2001: Lagt opp som reserferje og turistferje på Lysefjorden
*2002: Turistferje på Lysefjorden + utleieferje
*2003: januar: Overført til Stavangerske AS, Stavanger.
*2003: høst: Solgt til et rederi på Filippinene og omdøpt til MF «Maharlika Siete»

## Se også
*Flåteliste for Rogaland Trafikkselskap/Stavangerske

## Kilder
*«Tungenes» www.sjohistorie.no
*«Tungenes» www.skipsarkiv-rogaland.net
*Fjordfaehren

## Eksterne lenker
*
MS «Storesund»

**MS «Storesund»** nå **MS «Fergün Express»** var en norsk hurtigbåt av westamaran-typen.

## Teknisk informasjon
Byggeår: 1974
Byggeverft: Westermoen Hydrofoil, Mandal
Fart: 25 knop
Passasjerkapasitet: 167
Motor: 2 MTU på 1100 hk hver.

## Historie
*1974: sep.: Levert fra Byggeverftet til Haugesund Dampskibsselskab, Haugesund døpt MS «Storesund» og satt inn på ruta mellom Haugesund, Kopervik og Stavanger.
*1981: apr.: Solgt til Det Stavangerske Dampskibsselskab, Stavanger og omdøpt MS «Fjordbris» brukt litt her og der.
*1990: jan.: overført til Rogaland Trafikkselskap AS, Stavanger og omdøpt MS «Hidle»
*1992: Solgt til tyskiske Fergün Shipping, omdøpt MS «Fergün Express» og satt i trafikk mellom Tyrkia og Kypros.
*2005: Fortsatt i trafikk

## Se også
*Flåteliste for Rogaland Trafikkselskap/Stavangerske

## Kilder
**Fjordabåtene, Rutebåter, ferjer og hurtigbåter i Rogaland 1955–2005*' av Jone Laugaland, Wigestrand Forlag, 2005

## Eksterne lenker
*
Fire

**Fire** kan sikte til:

* 4 (tall)
* 4, årstall
* ''Fire'' (album) med Lava, utgitt i 1984 
* Å senke noe ved hjelp av et tau, se rappell.
* «Fire» (Jimi Hendrix), sang
* Fire Island, øy sørøst for Long Island i delstaten New York

Personer:
* Andrew Z. Fire, amerikansk lege og nobelprisvinner
NI

**NI**, **Ni**, **nI** og **ni** kan bety:

## NI

## Ni
* Ni, kjemisk symbol for Nikkel
* Ni (navn), et burmesisk personnavn

## nI

## ni
* ni, 9 (tall)
Skagadalshytta

**Skagadalshytta** ligger på ca. 1350 moh. i Skagastølsdalen i Hurrungane i Jotunheimen. Hytta ble oppført av Norsk Tindeklub i 1938 og er fortsatt i klubbens eie, og er reservert for klubbens medlemmer. 

## Eksterne lenker
* Norsk Tindeklub om Skagadalshytta
Bevis Marks

**Bevis Marks** er ei gate i City of London, mellom Bishopsgate og Aldgate. Navnet stammer sannsynligvis fra *Buries Marks*, og viser til at gata utgjorde grensa for eiendommene til klosteret Bury St Edmunds. Da klostergodset ble inndratt av kronen etter reformasjonen, tilfalt grunnen Thomas Heneage, en venn av Henrik VIII. Heneage har gitt navn til den vesle sidegata Heneage Lane.

I Heneage Lane ligger den spanske og portugisiske synagogen, som er Englands eldste. Den ble bygd i 1702, etter at Oliver Cromwell i 1655 igjen hadde tillatt jøder adgang til riket. Synagogen ble imidlertid ikke bygd mot hovedgata fordi myndighetene var redd for reaksjoner fra den stedlige befolkninga, og derfor henvist til Heneage Lane.
Duke’s Place

:*Må ikke forveksles med albumet* *[[Ella at Duke's Place]] av Ella Fitzgerald og Duke Ellington.*

**Duke's Place** er en plass i City of London, nær Aldgate. Plassen er oppkalt etter Thomas Howard, hertug av Norfolk.

Plassen er anlagt på stedet der augustinerklosteret Holy Priory sto i middelalderen. Fra slutten av 1600-tallet hadde den øverste rabbineren for Londons jøder tilhold på Duke's Place. Great Synagogue of London lå også her. På 1800-tallet var Duke's Place dominert av jøder av nordeuropeisk avstamning (Ashkenazim).

Duke's Place ble totalt ødelagt av tyske bomber under andre verdenskrig. I dag er alle spor etter tidligere jødisk bosetting borte.
Mark Philippoussis

**Mark Anthony Philippoussis** (født 7. november 1976 i Melbourne i Australia) er en australsk tennisspiller.

Philippoussis ble profesjonell tennisspiller i 1994 og har vunnet 11 single- og 3 doubleturneringer. Som best var han nummer 8 (1999) på rankingen over verdens beste mannlige singlespillere og nummer 18 (1997) i double.  

Han har ikke vunnet noen Grand Slam-tittel, men har spilt i to finaler. I 1998 tapte han US Open-finalen til landsmannen Patrick Rafter med 3-6, 6-3, 2-6, 0-6). I 2003 spilte han sin andre GS-finale da han møtte Roger Federer i Wimbledon, Federer vant med 7-6, 6-2, 7-6.

Philippoussis deltok også på Australias Davis Cup-lag, 1995–97, 1999–2000 og 2003–04, han har spilt 22 Davis Cup-kamper hvorav vunnet 13.

Han er 195 cm høy og hans serve har blitt målt til 229 km/t.

## Referanser


## Eksterne lenker
*
Dir en grey

**Dir en grey** er et japansk heavy metal-band. Bandet ble stiftet i 1997 og har i årenes løp skiftet sjanger flere ganger, men medlemmene har vært de samme hele tiden. Dir en grey kan derfor knyttes til flere sjangre, men alle innenfor rock og metal. 

Dir en greys tekster skrives av vokalisten Kyo og er hovedsakelig på japansk, men inneholder også både engelske, tyske, russiske og franske fraser. Til tross for de japanske tekstene har Dir en greys musikk blitt kjent langt utenfor Japan, blant annet i USA, Tyskland, Belgia og Frankrike.

## Diskografi

### Album
* 1999: *Gauze*
* 2000: *Macabre*
* 2002: *Kisou*
* 2003: *Vulgar*
* 2005: *Withering to death*
* 2007: *The Marrow of a Bone*
* 2008: *Uroboros* – tittelen henspiller på symbolet som kalles *[[ouroboros]]*, og som forestiller en slange eller et krypdyr som danner en ring fordi den eller det er i ferd med å ete opp sin egen hale
* 2011: *DUM SPIRO SPERO*
* 2014: *ARCHE*
* 2018: *The Insulated World*
* 2022: *Phalaris*

### EP-er
* 1997: *Missa*
* 2002: *Six Ugly*
* 2013: *The Unraveling*

## Medlemmer
* Kyo – vokal
* Kaoru (Kaoru Niikura, født 1974) – gitar
* Die (fullt navn Andou Daisuke, født 1974) – gitar
* Toshiya – bass
* Shinya – trommer

## Eksterne lenker
* 
* 
*
Klaus Sulzenbacher

**Klaus Sulzenbacher** (født 3. februar 1965) er en tidligere østerriksk kombinertløper.

Han var den første østerrikske kombinertløperen med internasjonal suksess. I perioden fra 1983 til 1991 vant han 14 enkeltrenn i verdenscupen, og gikk to ganger til topps sammenlagt.

Med fire OL-medaljer er han, sammen med Felix Gottwald og Stephan Eberharter, blant Østerrikes mestvinnende OL-utøvere.

## Meritter
### [[Verdensmesterskapet på ski, nordiske grener|VM]]
* Predazzo 1991 &ndash; gull i lagkonkurransen
### [[:Kategori:Nordiske grener under vinter-OL|OL]]
* Calgary 1988 &ndash; sølv individuelt, bronse i lagkonkurransen
* Albertville 1992 &ndash; bronse individuelt og i lagkonkurransen
### [[Verdenscupen i kombinert|Verdenscup]]
* 2 sammenlagtseire: 1987/88 og 1989/90
* 3 andreplasser sammenlagt: 1988/89, 1990/91 og 1991/92
* 14 seire i enkeltrenn

## Referanser


## Eksterne lenker
*
Isobar (meteorologi)

**Isobar** er en termodynamisk tilstandsendring som foregår ved konstant trykk. Innenfor meteorologi er isobarene linjer med likt lufttrykk, og fordelingen av isobarene er tett knyttet opp til vindfeltet. Tette isobarer indikerer kraftig vind. Når isobarene er tegnet inn på et meteorologisk plott er det relativt enkelt å se lavtrykk og høytrykk. 

Innen kjernefysikk blir to nuklider med samme massetall kalt isobarer. For eksempel er bor-12 og karbon-12 isobarer. To varianter av samme grunnstoff med forskjellig atommasse blir derimot kalt isotoper, mens nuklider med samme mengde nøytroner kalles isotoner.

## Gasslov

Ved konstant trykk er det normalt å skrive om tilstandsligningen PV=nRT til
:\frac{V_1}{V_2} = \frac{T_1}{T_2}

Hvor:
V1 = Volum ved T1, V2 = Volum ved T2 og P(trykk), n(molar) og R(gasskonstant) er konstanter som går mot hverandre i denne sammenhengen og forkortes.

## Se også
* Isoflate
* Isoterm prosess
* Isokor prosess
Isobar prosess

En **isobar prosess** er en termodynamisk prosess der trykket er konstant, 
\Delta P = 0 .  Varmen som blir overført til systemet gjør et arbeid, men endrer også den indre energien til systemet: 

: Q = \Delta U + W\, 

ifølge termodynamikkens første lov der *W* er arbeidet gjort *av* systemet, *U* er indre energi, og *Q* er varme. Trykk-volumarbeid (*av* systemet) er definert som: 

: W = P \Delta V\, 

men siden trykket er konstant betyr dette at 

: W = \Delta (P\,V).

Ved å bruke den ideelle gassloven får vi

: W = n\,R\,\Delta T

hvis vi tenker oss at mengden av gass er konstant (for eksempel ingen faseendringer). Siden det generelt er slik at 

: \Delta U = n\,c_V\,\Delta T

så kan en sette de to siste ligningene inn i den første ligningen: 

: Q = n\,c_V\,\Delta T + n\,R\,\Delta T 

:: = n\,(c_V + R)\,\Delta T .

Størrelsen i parentes er den spesifikke varmen ved konstant trykk:

: c_p = c_V + R 

og dersom gassen ligningen gjelder for er enatomisk er c_V = \frac{3}{2}R og c_p = \frac{5}{2}R.

## Entalpi
En isokor prosess er skildret som  Q = \Delta U .  En kan få en lignende ligning for isobare prosesser. Om en setter inn den andre ligningen i den første får vi

: Q = \Delta U + \Delta (P\,V) = \Delta (U + P\,V) 

Størrelsen *U + P V* er en tilstandsfunksjon kalt entalpi, og blir uttrykt som *H*.  
Derfor kan en beskrive en isobar prosess som

: Q = \Delta H \,.

## Se også
* Adiabatisk prosess
* Syklisk prosess
* Isokor prosess
* Isoterm prosess
* Polytropisk prosess
* Isoentalpisk prosess
MF «Jøsenfjord-Ferjen»

**MF «Jøsenfjord-Ferjen»** nå **MV «Voyager»** var en tidligere norsk 20 personbilenheter (PBE) ferje fra 60-tallet. Den er nå et forskningsfartøy/flerbruksfartøy.

## Teknisk informasjon
*Byggeår: 1965
*Byggeverft: Gravdals Skipsbyggeri, Sunde
*IMO-nummer: 6523925
*Fart: 10 knop
*Bilkapasitet: 20 PBE (i dag: 0 PBE)
*Passasjerkapasitet: 200 (i dag: 0)
*Motor: 2 Volvo Penta

## Historikk
*1965: Levert fra byggeverftet til AS Jøsenfjord Rutelag døpt MF «Jøsenfjord-Ferjen» og satt inn på sambandet Tøtlandsvik-Vindsvik.
*1976: Overtatt av Det Stavangerske Dampskibsselskab i Stavanger.
*1987: Omdøpt **[[MF «Jøsenfjord»]]** og satt inn i fergeruten Nedstrand-Hebnes-Foldøy- Jelsa («Tverrsambandet»). 
*1990: Overført til Rogaland Trafikkselskap A/S, Stavanger
*1991: Solgt til Kroken Fisk, Hjelmeland og brukt til Fiskeopprett.
*1999: Solgt til Searoads Group AS, Grimstad. ombygd og omdøpt **MS «Cehili»**. Senere overført til Cehili Expeditions AS i Grimstad og brukes som forskningsskip.
*2006: Fortsatt i fart.
*2013: Omdøpt MV **«Voyager»**, Indonesisk flagg.
*2019: Fortsatt i fart, se http://mvvoyager.com/ 

## Referanser


## Se også
*Flåteliste for Rogaland Trafikkselskap/Stavangerske
*http://mvvoyager.com 
*http://www.fjordfaehren.de/no_f/josenfjordferjen1965.htm 

## Eksterne lenker
* 
*  Fjordfaehren
Houndsditch

**Houndsditch** («Hundediket») er ei gate i City of London. Den går mellom Liverpool Street station og Aldgate.

Allerede i romertida ble det anlagt et dike på utsida av bymuren. Dette var for lengst gjenfylt da et nytt dike ble anlagt av de danske vikingkongene som en del av forsvaret av byen. På 1200-tallet skal diket hatt en bredde på 25 m. Myndighetene hadde problemer med at lokalbefolkninga brukte det til å kvitte seg med avfall og døde dyr – betegnelsen «Houndsditch» stammer fra det 13. århundre – og omkring 1600 ble diket gjenfylt for godt. Gata er anlagt der diket en gang gikk.

På 1800-tallet var området blant Londons fattigste, dominert av sweatshops der arbeidere framstilte klær og tekstiler under elendige forhold. Det var i Houndsditch at den irske filantropen Thomas Barnardo i 1866 fant elleve smågutter sovende sammen som en bylt i rennesteinen. Opplevelsen ble foranledningen til Barnardos arbeid for å bygge hjem og skoler for fattige gutter (Dr. Barnardo's homes). Elendigheten i Londons East End er portrettert av Gustav Doré i hans *London: A Pilgrimage* fra 1872.

I dag er Houndsditch dominert av relativt anonyme og uinteressante kontorbygg.

## Se også
*Houndsditch-mordene
Böle (Helsingfors)

**Böle** (finsk: *Pasila*)  er en bydel og et administrativt distrikt i Helsingfors i Finland. Den ligger sentralt nord for bykjernen og er delt i en østlig og en vestlig del av jernbanesporene inn mot sentrum av Helsingfors.

Det foregår for tiden (2026) omfattende bygging av både boliger og kontorbygg i Böle. Antall arbeidsplasser er stipulert å fordobles til 50&nbsp;000 fram til 2040 og innbyggertallet forventes å øke til 30&nbsp;000.

## Referanser
Keiser Taizong av Tang

**Keiser Taizong av Tang** (kinesisk: 唐太宗, *Táng Tàizōng*, født 28. januar 598 i Wugong i Kina, død 10. juli 649) var keiser i Tang-dynastiet i Kina, fra 627 til 649. Han valgte *Zhenguan* som sin regjeringstids æranavn.

## Bakgrunn og virke
Taizong var sønn av Lǐ Yuān og hans personlige navn var **Lǐ Shìmín** (李世民). Han stod bak flere av farens fremganger og var kommandant for farens tropper allerede ved erobringen av Chang'an i 617, en erobring som førte til Sui-dynastiets fall. 

Det kom snart til bitter strid mellom ham og den egentlige kronprinsen, Li Jiancheng, uten at faren gav ham tilstrekkelig vern. Da han forstod at hans liv stod i fare, drepte han personlig kronprinsen i et håndgemeng ved Xuanwuporten ved Taijipalasset, samtidig som hans adjutant tok livet av en yngre av hans brødre (juli 626). Begge prinsenes familier ble sjaltet ut, folket ble begeistret over generalamnesti og forbigående skatteletter, og faren ble tvunget til avgang. 

Samme år rykket göktürkene under Khan Xieli (regj. 619–630) frem for å avkreve kineserne tributt. Taizong – i mellomtiden keiser – forkastet et forslag om å forskanse seg med sine få tropper i hovedstaden, og rykket i stedet frem mot khanen, ved Bianbroen over Weifloden. Med en bløff lyktes det ham å få Xieli til å trekke seg tilbake – og i 629/630 ble han til slutt avsatt og tatt til fange av kinesiske styrker. 

Byggingen av det storslagne Damingpalasset, Kinas største og mest påkostede (større enn Den forbudte by i Beijing), ble påbegynt i 8. år av Zhenguan-æraen under keiser Taizong (634).

Taizong gikk for å være vidsynt og rettvis. Han tøylet sine ærgjerrige adelige hærførere ved å holde dem travelt opptatt og sende dem ut på militære øvelser. Han foretrakk å utnevne militære fra de lavere sosiale sjikt og overdro dem også tidsmessig avgrensede kommandoer f.eks. ved rikets nordgrenser. 

Hans far, keiser Gaozu, hadde latt forvaltningen vokse seg stor, blant annet for å kunne tilfredsstille mange tidligere opprørsledere ved å gi dem stillinger i styret av riket. Dette var etter hans mening nødvendig under regimeskiftet. Men da Tangstyret satt trygt, kunne Taizong reorganisere og stramme inn på forvaltningsapparatet. I dette øyemed fikk han den keiserlige embedsmannseksamen inn i en form som tilsa at kun ti prosent av kandidatene bestod prøvene. 

Selv om han ikke stod buddhismen nær på noen måte, mottok Taizong den bereiste munken Xuanzang ved hoffet. 

I hans siste regjeringsår kom han på avstand fra sine rådgivere på grunn av misbilligelsen de hadde overfor hans stadige kriger. Han mottok i 635 også den persiske (syro-orientalske) geistlige Alopen og tillot ham å organisere den syro-orientalske kirke i Kina, blant annet ved å bygge kristne klostre.

På Taizongs tid seilte de kinesiske djunker så langt som til Afrika.

## Taizong-æraens kanslere

## Referanser
Henry Frederick, prins av Wales

**Henry Frederick Stuart** (født 19. februar 1594, død 6. november 1612) var eldste sønn av Jakob I av England og VI av Skottland og Anna av Danmark. 

Han ble født på Stirling Castle, og ble umiddelbart etter fødselen utnevnt til hertug av Rothesay, jarl av Carrick og Lord of the Isles. Etter farens tiltredelse på den engelske tronen i 1603 ble han også hertug av Cornwall, og i 1610 ble han prins av Wales og jarl av Chester. Han var således den første som hadde alle de titler som tradisjonelt tilfeller mannlige tronarvinger i Storbritannia. 

Henry var en lovende tronarving, og da han døde av tyfus bare atten år gammel ble det sett som en tragedie for nasjonen. Hans yngre bror Charles, som var svakelig og hadde levd i skyggen av Henry, arvet titlene. Henry ble gravlagt i Westminster Abbey. 

Henrico County og Cape Henry i Virginia er oppkalt etter ham. Det er også Prince Henry's Grammar School i Otley i West Yorkshire og Prince Henry's High School i Evesham i Worcestershire. 

## Referanser